DA
C 451/24
Den Europæiske Unions Tidende
28.11.2022
Sag anlagt den 12. oktober 2022 — Portigon mod Afviklingsinstansen (Sag T-641/22) (2022/C 451/28) Processprog: tysk Parter Sagsøger: Portigon AG (Düsseldorf, Tyskland) (ved advokaterne D. Bliesener, V. Jungkind og F. Geber) Sagsøgt: Den Fælles Afviklingsinstans (Afviklingsinstansen)
Sagsøgerens påstande — Afgørelse truffet af Afviklingsinstansen den 25. juli 2022 om beregning af ex ante-bidraget til Den Fælles Afviklingsfond for 2017 (nr.
SRB/ES/2022/41) annulleres, for så vidt som den vedrører sagsøgeren. — Sagen udsættes i henhold til artikel 69, litra c) og d), i Rettens procesreglement, indtil der er truffet endelig afgørelse i sag T-413/18 (1), sag T-481/19 (2), sag T-339/20 (3), sag T-424/20 (4) og sag T-360/21 (5) eller indtil disse sager på anden måde afsluttes. — Afviklingsinstansen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren anført ni anbringender. 1.
Første anbringende om tilsidesættelse af Europa-Parlamentets og Rådets forordning (EU) nr.
806/2014 (6), Rådets gennemførelsesforordning (EU) 2015/81 (7) og EUF-traktaten ved at forpligte sagsøgeren til at bidrage til Afviklings­ fonden. — Sagsøgte har med urette undergivet sagsøgeren pligt til at indbetale bidrag, idet forordning nr.
806/2014 og Europa-Parlamentets og Rådets direktiv 2014/59/EU (8) ikke foreskriver en bidragspligt for institutter, som er under afvikling. — Lovgiver kunne ikke med rette basere bidragspligten på artikel 114 TEUF, da den ikke har relevans for det indre marked.
EU-harmoniserede bidragsregler letter hverken udøvelsen af de grundlæggende friheder eller afhjælper væsentlige konkurrenceforvridninger for så vidt angår institutter, der har trukket sig tilbage fra markedet. — Sagsøgte har med urette undergivet sagsøgeren pligt til at indbetale bidrag, da instituttet ikke er risikoeksponeret, en afvikling af instituttet er udelukket efter forordning nr.
806/2014, og instituttet ikke har nogen betydning for stabiliteten i det finansielle system. — Kommissionens delegerede forordning (EU) 2015/63 (9) er som væsentlig bestemmelse (jf. artikel 290, stk.
1, andet punktum, TEUF) i strid med såvel artikel 114 TEUF som artikel 103, stk.
7, i direktiv 2014/59/EU. 2.
Andet anbringende om tilsidesættelse af artikel 41, stk.
2, litra c), og artikel 47 i Den Europæiske Unions charter om grundlæggende rettigheder (herefter »chartret«), da beregningsproceduren ikke gør det muligt at begrunde bidragsberegningen tilstrækkeligt.
Delegeret forordning (EU) 2015/63 er delvis ugyldig. 3.
Tredje anbringende om tilsidesættelse af chartrets artikel 16 og 20, idet den anfægtede afgørelse som følge af sagsøgerens særlige situation er i strid med det almindelige lighedsprincip og med sagsøgerens grundlæggende frihed til at oprette og drive egen virksomhed.